Nils Belland (kunstner)

Nils Belland (født 1958 i Arendal) er en norsk maler og grafiker, bosatt på Mykland i Froland kommune.

Belland vokste opp ved Langsævannet i Arendal, men i 1980 flyttet han til odelsgården Belland, etter endt landbruksutdannelse. Ved siden av skogsarbeid og sagbruk, var han engasjert i Åmli malerklubb og i 1990 bygde han atelier på gården hvor hans liv og virke gav inspirasjon til motivene i kunsten hans.Arendal kommune: «Kulturprisen og kunstneren bak»  (besøkt 9. april 2015) Stiliserte skoglandskap i sterke farger med sort, rødt, blått og gult kjennetegner ofte kunsten hans.Ottar Johansen: «Kjøper Belland-grafikk» i Frolendingen, 12. mars 2008, s. 2 Etter hvert har han også latt seg inspirere av kulturen, folkloren og atomsfæren rundt Middelhavet.«På jakt etter essens», presseomtale i Agderposten, 16. juni 2006

Belland har etterutdanningskurs i materiallære fra Kunsthøgskolen i Oslo (2005–2006) og var også hospitant ved Kristiansand grafiske verksted (2006–2007). I 1998 deltok han på Sørlandsutstillingen. Han har deltatt med utstillinger på Hillestad galleri i Tovdal (1998, 2009), Galleri Skansen i Risør og Galleri Bi-Z i Kristiansand (2004 og 2008). Belland har hatt separautstillinger ved Bomuldsfabriken Kunsthall i Arendal (2003), Arendal kunstforening (2006) og His galleri (2004, 2005 og 2014).«Nils Bellands CV» på froland.org (besøkt 9. april 2015) Han er innkjøpt av utsmykningsfondet i Froland kommune, Det norske kirke– og kulturdepartement og Aust-Agder fylkeskommune. I 2007 vant Nils Belland Arendal kommunes konkurranse om utforming av ny kulturpris, med litografien «Skogskatadral. Kveld II». Vinnerbidraget ble kjøpt inn som kulturpris for fem år (2007–2011).Ottar Johansen: «Kjøper Belland-grafikk» i Frolendingen, 12. mars 2008, s. 2

Nils Belland er medlem i Landsforeningen Norske Malere (LMN) og Norske billedkunstnere (NBK).

 Referanser 

Kategori:Norske billedkunstnere
Kategori:Norske malere
Kategori:Personer fra Arendal kommune
Kategori:Fødsler i 1958